Exegese theologic

Le exegese theologic de scriptos biblic applica le methodos scientific utilisate per le interpretation de textos antique. Illo se subdivide assi: critica textual, traduction, critica litterari, studio del generes litterari, historia del formas, historia del tradition, comparation historic e litterari e religiose, definition del conceptos, recercas historic, historia del redaction.

Le exegese non se exhauri in le simple explication del terminos, ma su proposito es de pervenir al corde del contento que se trova sub le parolas.

Le distinction del fontes es un resultato del studio exegetic del Vetule Testamento e del Nove Testamento. Illo se funda super le recognition que varie libros del Biblia, super toto le Deuteronomio e le Evangelios, ma alsi le altere libros historic (p. ex. Samuel e Reges) non es le obra litterari de un singule autor, ma on pote recognoscer in illo plure fontes que uno o plus redactores colligeva e reelaborava usque al production del scriptos in le forma que hodie es cognoscite a nos. Le deber del labor de distinction del fontes es de discerner le fontes o le stratos singule, del quales se compone plure libros biblic, pro melio comprender e evalutar le textos que nos ha, sur le base de lor origine historic.

 Historia del tradition 
Le historia del tradition es un branca del exegese que studia le devenir del textos biblic in le tradition oral, ab le origine per le ampliamentos e le integrationes del material biblic traditional usque al fixation final in le scripto. Illo se occupa del derivation e del developpamento del material, e mesmo del loco e del organos de tradition al nivello pre-litterari (Cfr. Historia del formas). Le cognoscentia del devenir e del transmission del textos biblic adjuta a distinguer inter le nucleo e le elementos marginal, inter origine e completamento, inter contento thematic e subsequente inricchimentos. Assi illo contribue a un adequate interpretation del texto.

 Historia del formas 
Le historia del formas es un processo del exegese; illo studia le formas litterari presente in le Biblia pro comprehender su elementos specific e le leges que lo informa e establir analogias o differentias in relation a altere literaturas.
Illo se concentra super le unitates litterari minime existente in le textos biblic (p.ex. parabolas, contos de miraculos, loghia de Jesus, generes que habeva jam recipite lor impression in le curso del tradition oral, ante a confluer e de esser pro isto modificate intra plus ample contextos litterari.
Iste methodo examina le sorta de genere litterari, su ambiente sociologic (Sitz im Leben), le historia de su tradition oral, su elaboration scripte e su insertion redactional in contextos plus ample.
Le distinction plus general e fundamental del formas litterari es illo inter poesia e prosa.

 Vide etiam 
 hermeneutica
 critica historic
 critica biblic

Categoria:Theologia christian